  Майя Бывальцева 2021-тӥ арын 7-тӥ толсуре Удмуртилэсь Кункатсэ кутэм дырысен 27 ар тырме. Та валтӥсь эрикрадо ужкагаз кунэз выль сямен радъянлы инъет луиз но элькунын мер но экономика югдурез огсыр возьыны юрттэ. Улосвылысь Кун Кенешлэн тӧроез Владимир Невоструев шаерамы улӥсьёсты та пусйымон нуналэз ӟечкылаз. Кылем даурлэсь пумыз калыклэсь юн луэмзэ, секыт вакытъёслы пумитъяськыны быгатэмзэ, огъя ужпум понна – Удмуртиез азинтон понна – огазеяськыны быгатэмзэ эскериз. Валентин Кузьмич Тубылов кивалтэм улсын пӧртэм интыын ужась но политика шоры пӧртэм сямен учкись адямиос элькунмы понна валтӥсь катэз кылдытон бордын тыршизы, со мер но экономика югдурез огсыр возьыны, пӧртэм йӧслыко но вӧсьлыко адямиослэсь кусыпъёссэс юнматыны, ошмесо шаерысь калыкъёслэсь лулчеберетсэс, кылзэс но йылолъёссэс улӟытыны инъет луиз Владимир Невоструев, Удмуртиысь Кун Кенешлэн тӧроез1994-тӥ арын кутэм Кункат Удмуртилэн историяз куинетӥез луиз. Берло аръёс ӵоже отчы 100-лэсь трос тупатонъёс пыртӥзы. Но валтӥсез пуштросэз ӧз воштӥськы: катлэн кузё луэмез, нырысетӥ интыын адямилэн но кунмуртлэн эрикрадъёсыз но эрикъёсыз. Ватсалом, 2020-тӥ арын Удмуртилэсь Кункатсэ юнматон нуналэз элькунысь праздник нуналъёсын дырпусэ нимлыко юнматӥзы.  Тегъёс: Ижкар ВладимирНевоструев Удмуртия Кункат  